জমজম কূপ
জমজম কুয়া () হল মক্কায় মসজিদুল হারামের অভ্যন্তরে অবস্থিত একটি কুয়া। এটি কাবা থেকে ২০ মি (৬৬ ফুট) দূরে অবস্থিত। ইসলামি বর্ণনা অনুযায়ী, নবী ইবরাহিম (আ) তার স্ত্রী হাজেরা (আ) ও শিশুপুত্র ইসমাইল (আ) কে মরুভূমিতে রেখে আসার পর জিবরাঈল (আ) এর পায়ের আঘাতে এর সৃষ্টি হয়।
মসজিদুল হারামে আগত লোকেরা এখান থেকে পানি পান করে।
জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ
ষোল শতকের শেষ দশকে জাহাজঘাটা নির্মাণ করা হয় যা রাজা প্রতাপাদিত্যের নৌদুর্গ হিসেবে ব্যবহৃত হতো। যমুনা ইছামতি নদীর পূর্বপাড়ে অবস্থিত এই জাহাজঘাটায় রণতরী তৈরী ও সংস্কার করা হতো। জাহাজঘাটা ছিলো প্রতাপাদিত্যের নৌবাহিনীর পোতাশ্রয় ও প্রধান কার্যালয়। সময়ের বিবর্তনে বর্তমানে জাহাজঘাটায় একটি প্রাচীন ভবন টিকে আছে জীর্ণদশায়। উত্তর দক্ষিণে লম্বা এই ভবনে ছয়টি কক্ষ আছে। এর মধ্যে অফিস, মালখানা, শয়নাগার এবং স্নানাগার ছিলো। ছাদের গম্বুজে আলো বাতাস প্রবেশের জন্য বড় বড় ছিদ্র আছে। ঐতিহাসিকেরা মনে করেন এসব ছিদ্রে স্বচ্ছ স্ফটিক বা কাঁচ বসানো ছিলো।